
Text rozhodnutia
Súd: Krajský súd Banská Bystrica Spisová značka: 24S/71/2016 Identifikačné číslo súdneho spisu: 6016200609 Dátum vydania rozhodnutia: 22. 11. 2016 Meno a priezvisko sudcu, VSÚ: JUDr. Alena Antalová ECLI: ECLI:SK:KSBB:2016:6016200609.1 Uznesenie Krajský súd v Banskej Bystrici v právnej veci žalobcu: F. Y., nar. XX. W. XXXX, trvale bytom Z. XXX, XXX XX Z., t.č. v Ústave na výkon trestu odňatia slobody a v Ústave na výkon väzby, Mierové námestie 1, priečinok 41, 019 17 Ilava, proti žalovanému: Generálne riaditeľstvo Zboru väzenskej a justičnej stráže, Šagátova 1, 813 04 Bratislava 1 o preskúmanie zákonnosti rozhodnutia žalovaného č. GR ZVJS-31-8-2/31-2016 zo dňa 06. apríla 2016, takto r o z h o d o l : Krajský súd v Banskej Bystrici v y s l o v u j e svoju miestnu nepríslušnosť na prejednanie veci. Po právoplatnosti tohto uznesenia bude vec p o s t ú p e n á Krajskému súdu v Bratislave ako súdu vecne a mieste príslušnému. o d ô v o d n e n i e : 1. Dňa 09. júna 2016 bola Krajskému súdu v Banskej Bystrici doručená žaloba, ktorou sa žalobca - F. Y., nar. XX. W. XXXX, trvale bytom Z. XXX, XXX XX Z., t.č. v Ústave na výkon trestu odňatia slobody a v Ústave na výkon väzby, Mierové námestie 1, priečinok 41, 019 17 Ilava, domáha preskúmania zákonnosti rozhodnutia žalovaného - Generálneho riaditeľstva Zboru väzenskej a justičnej stráže, Šagátova 1, 813 04 Bratislava 1 č. GR ZVJS-31-8-2/31-2016 zo dňa 06. apríla 2016. 2. Dňom 01. júla 2016 nadobudol účinnosť zákon č. 162/2015 Z. z. Správny súdny poriadok (ďalej len „SSP“). Podľa § 491 ods. 1, 2 SSP (1) Ak nie je ďalej ustanovené inak, platí tento zákon aj na konania začaté podľa piatej časti Občianskeho súdneho poriadku predo dňom nadobudnutia jeho účinnosti. (2) Právne účinky úkonov, ktoré v konaní nastali predo dňom nadobudnutia účinnosti tohto zákona, zostávajú zachované. Ak sa tento zákon použije na konania začaté predo dňom nadobudnutia účinnosti tohto zákona, nemožno uplatňovať ustanovenia tohto zákona, ak by boli v neprospech žalobcu, ak je ním fyzická osoba alebo právnická osoba. 3. Žaloba žalobcu o preskúmanie zákonnosti rozhodnutia žalovaného bola podaná za účinnosti zákona č.99/1963 Zb. Občiansky súdny poriadok (ďalej len „O.s.p.“). Krajský súd v Banskej Bystrici o podanej žalobe rozhoduje už podľa zákona č. 162/2015 Z. z. Správny súdny poriadok účinného od 01. júla 2016, ktorý sa v zmysle prechodných ustanovení použije aj v tomto konaní, pričom podľa § 491 ods. 2 SSP právne účinky úkonov, ktoré v konaní nastali predo dňom nadobudnutia jeho účinnosti zostávajú zachované. 4. Podľa § 9 ods.1 SSP konanie sa uskutočňuje na tom správnom súde, ktorý je vecne, miestne a kauzálne príslušný. Príslušnosť sa určuje podľa okolností existujúcich v čase začatia konania a trvá až do jeho skončenia. 5. Podľa § 10 SSP na konanie a rozhodovanie v správnom súdnictve sú vecne príslušné krajské súdy, ak tento zákon neustanovuje inak. 6. Podľa § 13 ods.1 SSP miestne príslušným je krajský súd, v ktorého obvode má sídlo orgán verejnej správy, ktorý rozhodol v prvom stupni, ak tento zákon neustanovuje inak. 7. Podľa § 246 ods. 1 O.s.p. na preskúmavanie rozhodnutí a postupov sú vecne príslušné krajské súdy, ak zákon neustanovuje inak. 8. Podľa § 246a ods. 1 O.s.p. miestne príslušným je súd, v ktorého obvode má sídlo správny orgán, ktorého rozhodnutie a postup sa preskúmava, ak nie je ustanovené inak. Ak ide o rozhodnutie orgánu s pôsobnosťou pre celé územie Slovenskej republiky, okrem ústredných orgánov štátnej správy, miestne príslušným je krajský súd, v ktorého obvode je všeobecný súd navrhovateľa. 9. Podľa § 246c ods. 1 prvá veta O.s.p. pre riešenie otázok, ktoré nie sú priamo upravené v tejto časti, sa použijú primerane ustanovenia prvej, tretej a štvrtej časti tohto zákona. 10. Podľa § 11 ods. 1 druhá veta O.s.p. príslušnosť sa určuje podľa okolností, ktoré tu sú v čase začatia konania, a trvá až do jeho skončenia. 11. Podľa § 18 ods. 2 prvá veta SSP ak správny súd zistí, že nie je vecne, miestne alebo kauzálne príslušný, postúpi vec uznesením príslušnému správnemu súdu. 12. Ako doterajší procesný predpis (O.s.p.), tak aj nová právna úprava (SSP), ustanovuje zásadu, podľa ktorej sa konanie uskutočňuje na tom súde, ktorý je vecne a miestne príslušný. Pre založenie vecnej a miestnej príslušnosti sú rozhodujúce okolnosti, ktoré existujú v čase začatia konania. Ak sa konanie začalo na vecne a miestne príslušnom súde, jeho príslušnosť trvá až do skončenia konania (§ 11 ods.1 O.s.p., § 9 ods.1 SSP). 13. Podľa právnej úpravy platnej v čase podania žaloby (9. júna 2016) miestne príslušným je súd, v obvode ktorého má sídlo správny orgán, ktoré rozhodnutie a postup sa preskúmava, okrem prípadu, že ide o rozhodnutie orgánu s pôsobnosťou pre celé územie Slovenskej republiky. V takom prípade je miestne príslušným krajský súd, v obvode ktorého je všeobecný súd žalobcu. 10. Orgánmi verejnej správy spôsobnosťou pre celé územie Slovenskej republiky sú (pozri uznesenie Najvyššieho súdu Slovenskej republiky sp. zn. 5Nds/10/2012 zo dňa 28. mája 2012): a) regulačné a dozorové orgány: 1. Národná banka Slovenska (zákon č. 566/1992 Zb., zákon č. 483/2001 Z. z. a zákon č.747/2004 Z. z.), 2. Poštový regulačný úrad (zákon č. 324/2011 Z. z.), 3. Rada pre vysielanie a retransmisiu (zákon č. 308/2000 Z. z.), 4. Telekomunikačný úrad Slovenskej republiky (zákon č. 351/2011 Z. z.), 5. Úrad na ochranu osobných údajov (zákon č. 428/2002 Z. z.), 6. Úrad pre dohľad nad zdravotnou starostlivosťou (zákon č. 581/2004 Z. z.), 7. Úrad pre reguláciu sieťových odvetví (zákon č. 276/2001 Z. z.), 8. Úrad pre reguláciu železničnej dopravy (zákon č. 513/2009 Z. z.); b) dekoncentrované orgány štátnej správy: 1. Centrum podľa Chemického zákona (zákon č. 67/2010 Z. z.), 2. Finančné riaditeľstvo Slovenskej republiky v colníctve (zákon č. 652/2004 Z. z.), 3. Finančné riaditeľstvo Slovenskej republiky v oblasti daní a poplatkov (zákon č. 479/2009 Z. z.), 4. Letecký úrad Slovenskej republiky (zákon č. 143/1998 Z. z.), 5. Národný inšpektorát práce (zákon č. 125/2006 Z. z.), 6. Pamiatkový úrad Slovenskej republiky (zákon č. 49/2002 Z. z.), 7. Pôdohospodárska platobná agentúra (zákon č. 543/2007 Z. z.), 8. Puncový úrad (zákon č. 10/2004 Z. z.), 9. Slovenský banský úrad (zákon č. 51/1988 Zb.) a Hlavný banský úrad (zákon č. 58/1998 Z. z.), 10. Slovenský metrologický ústav (zákon č. 142/2000 Z. z.), 11. Štátna kúpeľná komisia (zákon č. 538/2005 Z. z.), 12. Štátna plavebná správa (zákon č. 338/2000 Z. z.), 13. Štátna veterinárna a potravinová správa (zákon č. 39/2007 Z. z.), 14. Štátny ústav pre kontrolu liečiv (zákon č. 362/2011 Z. z., zákon č. 331/2005 Z. z.), 15. Úrad verejného zdravotníctva Slovenskej republiky (zákon č. 355/2007 Z. z.), 16. Ústav štátnej kontroly veterinárnych biopreparátov a liečiv(zákon č. 39/2007 Z. z.), 17. Ústredie práce, sociálnych vecí a rodiny (zákon č. 453/2003 Z. z.), 18. Ústredný kontrolný a skúšobný ústav poľnohospodársky (zákon č. 189/2009 Z. z.), 19.Vojenský úrad sociálneho zabezpečenia (zákon č. 328/2002 Z. z.), 20.Vyššia vojenská správa (zákon č. 319/2002 Z. z.); c) inšpekčné orgány: 1. Inšpektorát kúpeľov a žriediel (zákon č. 538/2005 Z. z.), 2. Katastrálna inšpekcia (zákon č. 162/1995 Z. z.), 3. Plemenárska inšpekcia Slovenskej republiky (zákon č. 194/1998 Z. z.), 4. Slovenská inšpekcia životného prostredia (zákon č. 525/2003 Z. z.), 5. Slovenská obchodná inšpekcia (zákon č. 128/2002 Z. z.), 6. Slovenská stavebná inšpekcia (zákon č. 50/1976 Zb. a zákon č. 608/2003 Z. z.), 7. Slovenský metrologický inšpektorát (zákon č. 142/2000 Z. z.), 8. Štátna energetická inšpekcia (zákon č. 656/2004 Z. z.), 9. Štátna veterinárna a potravinová správa Slovenskej republiky (zákon č. 39/2007 Z. z.), 10. Štátna školská inšpekcia (zákon č. 596/2003 Z. z.); d) ďalšie orgány s pôsobnosťou pre celé územie Slovenskej republiky: 1.Sociálna poisťovňa (zákon č. 461/2003 Z. z.), 2. niektoré samosprávne stavovské organizácie, napr. Slovenská advokátska komora (zákon č.586/2003 Z. z.), Notárska komora Slovenskej republiky (zákon č. 323/1992 Zb.), Slovenská komoraexekútorov (zákon č. 233/1995 Z. z.), Slovenská komora architektov (zákon č. 138/1992 Zb.), Komoraaudítorov (zákon č. 540/2007 Z. z.), Komora geodetov a kartografov (zákon č. 216/1995 Z. z.), Komorakominárov Slovenska (zákon č. 161/1998 Z. z.), tiež napr. aj Komora reštaurátorov, Slovenská lekárskakomora, Slovenská lekárnická komora a ďalšie komory podľa zákona č. 578/2004 Z. z.. 11. Podľa § 1 zákona č. 4/2001 o Zbore väzenskej a justičnej stráže (ďalej len „zákon o Zbore väzenskej a justičnej stráže) Zbor väzenskej a justičnej stráže (ďalej len „zbor“) je ozbrojený bezpečnostný zbor, ktorý plní úlohy na úseku a) výkonu väzby, b) výkonu trestu odňatia slobody, c) ochrany objektov zboru, objektov detenčného ústavu a v ich blízkosti, d) ochrany verejného poriadku a bezpečnosti v objektoch súdu, objektoch prokuratúry a v ich blízkosti. 12. Podľa § 2 ods. 1 zákona o Zbore väzenskej a justičnej stráže zbor organizačne tvoria: a) generálne riaditeľstvo, b) ústavy na výkon väzby, ústavy na výkon trestu odňatia slobody, ústav na výkon trestu odňatia slobody pre mladistvých a nemocnica pre obvinených a odsúdených (ďalej len „ústav“). 13. Podľa § 2 ods. 2 zákona o Zbore väzenskej a justičnej stráže generálne riaditeľstvo a ústavy zriaďuje a zrušuje Ministerstvo spravodlivosti Slovenskej republiky (ďalej len „ministerstvo“). 14. Podľa § 2 ods. 3 zákona o Zbore väzenskej a justičnej stráže generálne riaditeľstvo riadi a kontroluje ústavy. 15. Podľa § 2 ods. 5 zákona o Zbore väzenskej a justičnej stráže generálne riaditeľstvo a ústavy sú rozpočtové organizácie. 16. V zmysle citovaných ustanovení zákona o Zbore väzenskej a justičnej stráže je žalovaný - Generálne riaditeľstvo Zboru väzenskej a justičnej stráže orgánom Zboru väzenskej a justičnej stráže ako ozbrojeného bezpečnostného zboru plniaceho úlohy na úseku výkonu väzby, výkonu trestu odňatia slobody, ochrany objektov zboru, objektov detenčného ústavu a v ich blízkosti a ochrany verejného poriadku a bezpečnosti v objektoch súdu, objektoch prokuratúry a v ich blízkosti. Generálne riaditeľstvo, ktoré zriaďuje a zrušuje Ministerstvo spravodlivosti Slovenskej republiky, riadi a kontroluje ústavy na výkon väzby, ústavy na výkon trestu odňatia slobody, ústav na výkon trestu odňatia slobody pre mladistvých a nemocnicu pre obvinených a odsúdených. 17. Z vyššie uvedeného podľa názoru správneho súdu a s poukazom na rozhodnutie Najvyššieho súdu Slovenskej republiky sp. zn. 5Nds/10/2012 zo dňa 28. mája 2012 vyplýva, že žalovaného nemožno považovať za orgán s pôsobnosťou pre celé územie Slovenskej republiky. Rozhodujúcim kritériom pre posúdenie miestnej príslušnosti súdu je v danom prípade sídlo žalovaného správneho orgánu. Nakoľko sídlo žalovaného, Generálneho riaditeľstva Zboru väzenskej a justičnej stráže, sa nachádza v Bratislave, Krajský súd v Banskej Bystrici má za to, že v zmysle právnej úpravy platnej v čase začatia konania (§ 246a ods. 1 prvá veta O.s.p. v spojení s § 246 ods. 1 O.s.p. a s poukazom na § 11 ods. 1 druhá veta O.s.p.), je na konanie vecne a miestne príslušný Krajský súd v Bratislave. 17. Na základe uvedeného má správny súd za to, že nie je miestne príslušný na toto konanie. Preto podľa § 18 ods. 2 prvá veta SSP rozhodol tak, že vec bude po právoplatnosti tohto uznesenia postúpená súdu vecne a miestne príslušnému na konanie, t.j. Krajskému súdu v Bratislave. Ani nová právna úprava (SSP) nezakladá miestnu príslušnosť Krajského súdu v Banskej Bystrici. Vzhľadom k zásade perpetuatio fori by ani zmena právnej úpravy nemohla byť skutočnosťou, ktorá by mohla mať vplyv na vecnú a miestnu príslušnosť, založenú podaním žaloby. 18. Právne účinky spojené s podaním žaloby alebo iného podania zostávajú zachované (§ 18 ods. 5 SSP). 19. Toto rozhodnutie prijal senát krajského súdu pomerom hlasov 3:0 (§ 139 ods. 4 SSP). 19. Toto rozhodnutie prijal senát krajského súdu pomerom hlasov 3:0 (§ 139 ods. 4 SSP). Poučenie: Proti tomuto uzneseniu kasačná sťažnosť nie je prípustná (§ 439 ods. 2 písm. d) SSP).

